Милли музейга экспонатлар бүләк итеп, үз исемеңне тарихта калдыр

	1 апрельдән Татарстан Республикасы Милли музеенда "Бүләкләр көне" акциясе башлана. Акция кысаларында теләсә кайсы кешесе музейга экспонат яки тулы бер коллекция бүләк итә ала. Бу Татарстан Республикасы тарихына үз исемеңне язу, мәдәни мирасны һәм гореф-гадәтләрне саклап калуга ярдәм итү, туган ягыбызның киләчәге һәм бүгенге тормышыбыз турында киләчәк буыннарга сөйләү өчен уникаль мөмкинлек.	 Быел “Бүләкләр көне" Туган телләр һәм Халык бердәмлеге елы кысаларында үткәрелә. Шуңа күрә Милли музейның фонд хезмәткәрләре казанлыларга һәм шәһәр кунакларына музей коллекцияләрен түбәндәге предметлар белән тулыландыруда ярдәм сорап мөрәҗәгать итә:

-	Татарстанның күренекле мәдәният һәм фән эшлеклеләренең шәхси әйберләре, фотосурәтләре;

-	ХІХ-ХХ гасыр халыкларының милли бәйрәмнәре, гореф-гадәтләре сурәтләнгән фоторәсемнәр;

-	XIX-ХХ гасырдагы Татарстан халыкларының кием элементлары һәм көнкүреш әйберләре, хезмәт һәм балык тоту кораллары, йорт кул эшләре үрнәкләре, зәркән бизәнү әйберләре;

-	1920-1940 еллардагы элмә такталар, плакатлар. Экспонатларны бүләк итү көннәре 4 апрельгә кадәр дәвам итәчәк. 5 апрельдә Татарстан Республикасы Милли музееның 126 еллыгы көнендә акциягә йомгак ясалачак. 
	---	
Милли Музей

	№ --- | 29.03.2021	


